

A házasság szentsége

Kivonat Dr. Fila Lajos “Kalauz”-ából. 
Az Úr Jézus kijelentései:

"A férfi elhagyja atyját és anyját, feleségéhez csatlakozik és a kettő testben egy lesz.

Így már nem ketten vannak, hanem csak egy test. Amit tehát Isten egybekötött, ember szét ne válassza." 
(Mt 19,4-6)

"Aki elbocsátja feleségét - kivéve, ha nem törvényes felésége - és mást vesz el, házasságtörést követ el. Aki pedig elbocsátott nőt vesz el, szintén házasságot tör." (Mt 19,9)

-Az apostolok kijelentésére, mely szerint nem érdemes megházasodni, az Úr Jézus így válaszolt: 

"Nem mindenki tudja felfogni ezt, csak akinek Isten megadja. Van, aki anyja méhéből úgy született, hogy képtelen házasságra. Van, akit az emberek tettek képtelenné rá, de van, aki a mennyek országáért önként lemond róla. Aki föl tudja fogni, fogja föl! " (Mt 19,10-12)

Szent Pál apostol intelme:

"Az asszony engedelmeskedjék férjének, akárcsak az Úrnak, mert a férfi feje az asszonynak, mint Krisztus az Egyháznak." (Ef.5,22) "Férfiak! Szeressétek feleségteket, amint Krisztus is szerette az Egyházat és föláldozta magát érte." (Ef.5,25)

- Az Egyház krisztusi tanítása:

-"Ha valaki azt mondja, hogy a házasság nem igazi szentség, egy az evangéliumi hét szentség közül, melyeket az Úr Jézus alapított, az átkozott." 

-"Ha valaki azt mondja, hogy a házas állapotot a szűzi és nőtlen állapot elé kell helyezni, és hogy a szűzi és nőtlen állapot nem jobb és boldogítóbb a házasságnál, az átkozott." 

A  II. vatikáni zsinat tanítja:

-A házasság életközössége a Teremtő műve, a maga törvényhozásával  szabályozza. A házassági szövetséget a személyes visszavonhatatlan beleegyezés hozza létre. Így Isten rendelése folytán egy szilárd intézmény keletkezik, melynek Isten a szerzője. (II.Vat.Gaudium et Spes 48)

1. Mi a házasság?

Egy férfi és egy nő törvényes szövetsége a teljes és egész életre szóló életközösségre.

2. Mi a szentségi házasság?

A megkereszteltek törvényes házassága.

3. Mi a házasság célja?

Hármas célja van.

a./A házastársak megszentelődése és tökéletesedése. Kölcsönös önátadásuk szentségi jel, mely az Egyházban Krisztussal egyesíti őket. Ezáltal szeretetük áldozata Istentől elfogadott, azaz megszentelt áldozat. 

b./A kölcsönös segítség egészen az önfeláldozásig. A teljes életközösség követelménye ez, melyet a hűség törvénye fejez ki. 

c./A házasság sajátos célja az új élet szolgálata. E szolgálat törvénye a gyermek személyes, testi-lelki érdeke, a társadalom, az egész emberiség fennmaradásának és boldogulásának java. 

4. Melyek a házasság követelményei?

1.) Mentesség az érvénytelenítő akadályoktól, melyek a következők: 

-Egyneműség

-Kiskorúság (Fiúk 16, lányok 14 éven alul)

-Képtelenség a nemi kapcsolatra

-Érvényes házassági kötelék

-Kereszteletlenség a partner részéről (Felmentés adható)

-Az egyházi rend szentsége

-Szerzetesi örökfogadalom

-Rablás, foglyul ejtés házasságkötés céljából

-Hitvesgyilkosság házasságkötés céljából

-Egyenes ágú vérrokonság le vagy felmenő ágon végig

-Oldalágú vérrokonság első unokatestvérségig (Utóbbi alól felmentés adható)

-Egyenes ágú sógorság

-Nyilvános ágyasságból eredő sógorság I.fokon

-Örökbefogadásból eredő egyenes ágú rokonság és oldalágú rokonság másodok fokon 

(Utóbbi alól felmentés adható)

-A józan ész hiánya

-Feltétel kikötése, mely kizárja a házasság valamely lényeges elemét

-Súlyos kényszer és megfélemlítés

-Feltétel kikötése a jövőre vonatkozólag

2.) A hitvesi kötelezettség vállalása. E kötelezettségek a következők:
A. Gyermekáldás vállalása

B. A hűség vállalása

C. A felbonthatatlanság vállalása

5. Ki szentesítheti a házasságot?

Mivel a házasság isteni intézmény, a szentesítés is Istenre tartozik. Isten nevében az ő szószólói szentesítenek.

Isten tulajdonképpeni és egyedüli Szószólója az, akit ő igazolt: Egyszülött Fia, Jézus Krisztus. Ő jelentette ki feltámadása után: "Én kaptam minden hatalmat mennyben és földön." (Mt 28,18) Ő viszont Egyházára ruházta hatalmát: "Amint engem küldött az Atya, úgy küldelek én is titeket." (Jn 20,21)

Krisztus nevében az Egyház szentesít mindent. A házasságot is. Az Egyház, mely ezt a hatalmat birtokolja, másnak is átengedheti, a világihatóságoknak is. Meg is teszi. A világi hatóságok szentesíthetik azok házasságát, akik az Egyháznak nem tagjai. A világi hatóság előtt kötött házasságuk törvényes, érvényes, felbonthatatlan házasság, természetjogi alapon.

Az Egyház tagjai, a katolikus hívek viszont csak az Egyház hatósága előtt köthetnek érvényes házasságot, mely szentségi házasság. A szentség Isten kegyelmét biztosítja.

6. Hogyan  kell készülni a házasságra?

- Legalább 1-2 éves jegyességgel.

A házassághoz előkészület is szükséges. Nem az érvényességhez, hanem üdvös megvalósításához.

A távolabbi előkészület a jellemnevelő, tiszta ifjúság. Aki ifjú korában tiszta, jellemes életet él, annak nem kell félnie a házasságtól, főleg a hitvestársa lehet biztonságban. A közelebbi előkészület a jegyesség.

A jegyesség rendeltetése, hogy a jegyesek egymást megismerjék, korrekt becsületes életükkel egymást meggyőzzék, miszerint képesek a hűségre, egymásért vállalt áldozatokra, ezáltal a kölcsönös tiszteletre, őszente megbecsülésre. Enélkül a nagyrabecsülés nélkül nem lehet sokáig egy fedél alatt élni két embernek. Becsülni, tisztelni csak az igazi személyi értékeket lehet, amit az Isten értékel. A lélek Isten-párti. Semmit nem számít neki az, hogy az esetleges saját "ideológiánk" szerint mit tartunk értékesnek.

A közvetlen előkészület a jegyesoktatás lelkigyakorlata. Legalább három hónappal előbb jelentkezzünk a lelkipásztornál, aki legalább három alkalommal jegyesoktatást tart. Ez az oktatás szigorú előírás, mely nélkül nem szabad esketni.

A házasság szentségét kegyelmi állapotban szabad felvenni, azért előtte gyónni és áldozni kell. Aki még nem volt elsőáldozó, annak el kell kezdeni legalább az előkészületet az első szentáldozáshoz.

A házasság üdvös sikeréhez szükséges az igazi keresztény élet, mely a teljes egységet jelenti Krisztussal: a szellemi, az erkölcsi és a kegyelmi (szentségi) egységet. 

XXX
A házasságról
Mi a házasság?

A házasság egy megkeresztelt férfi és nő egész életre szóló felbonthatatlan szeretetközössége, melyet Krisztus szentségi rangra emelt.

Mi teszi boldoggá a házasságot?

Az teszi boldoggá a házasságot, ha a házastársak megszentelődnek: egymás kölcsönös szeretetével, az élet áldozatos szolgálatával és gyermekeik nevelésével.

Mit jelent a házastársak kölcsönös szeretete?

A házastársak kölcsönös szeretete azt jelenti, hogy olyan áldozatosan szeretik egymást, ahogyan Krisztus szereti az Egyházat.

Melyek a keresztény házasság lényeges tulajdonságai?

A keresztény házasság lényeges tulajdonságai az egység és felbonthatatlanság.

Kik köthetnek házasságot?

Azok köthetnek házasságot, akik megkeresztelkedtek és bérmálkoztak, érettek a házasságra, és felkészültek a szentség vételére.

Hogyan kell a házasság szentségének felvételére készülni?

A házasság szentségének felvételére úgy kell készülni, hogy a jegyesek kellő időben jelentkezzenek a plébánosuknál, részt vesznek a jegyesoktatáson, meggyónnak, megáldoznak, és egymásért imádkoznak.

Mi a vegyes házasság?

A vegyes házasság egy katolikus és egy nem katolikus keresztény házassága.

Miért veszélyes a vegyes házasság?

Azért veszélyes a vegyes házasság, mert a házastársak vallási közömbösségéhez vezethet, és  nehezíti a gyermekek katolikus nevelését.

Mikor engedi meg az Egyház a vegyes házasságot?

Akkor engedi meg az Egyház a vegyes házasságot, ha a katolikus fél komolyan megígéri, hogy vallását buzgón gyakorolja, és mindent megtesz, hogy valamennyi gyermekét katolikusnak kereszteltesse és nevelje.

Mikor érvényes a katolikusok házasságkötése?

Akkor érvényes és szentség a katolikusok házasságkötése, ha a jegyesek az illetékes katolikus pap és két tanú előtt kijelentik, hogy egymásnak házastársai akarnak lenni. Csupán polgári kötéssel nem elégedhetnek meg.

Köthet‑e újabb házasságot, akinek érvényes házassága van?

Akinek érvényes házassága van, még ha polgárilag elvált, akkor sem köthet újabb szentségi házasságot.

A szentségekről

Mik a szentségek?

A szentségek látható jelek, amelyek Jézus Krisztus rendeléséből láthatatlan kegyelmeket közvetítenek.

Hogyan éltetik a szentségek az Egyházat?

A szentségek erősítik a hitet, Istennek megadják a tiszteletet, megszentelik az embert, és építik az 

egyházi közösséget.

Hány szentség van?

Hét szentség van:

1.
a keresztség;           2.
a bérmálás;             3.
az Eukarisztia;      4.a bűnbocsánat szentsége;

5.
a betegek kenete;   6.
az egyházi rend;     7.
a házasság.

Mely szentségek törlik el a halálos bûnt, és adják meg a megszentelő kegyelmet?

A keresztség és a bûnbocsánat szentsége törli el a halálos bûnt, és adja meg a megszentelő kegyelmet.

Mely szentségekhez nem járulhat, aki tudja, hogy halálos bűnben van?

Aki tudja, hogy halálos bűnben van, nem járulhat a következő szentségekhez: 

bérmálás, Eukarisztia, betegek kenete, egyházirend és házasság.

Mely szentségeket szabad csak egyszer felvenni?

A keresztség, a bérmálás és az egyházirend szentségét csak egyszer szabad felvenni, mert ezek eltörölhetetlen jegyet hagynak a lélekben.

Nemeshegyi Péter SJ: Mi a kereszténység c. könyvéből

Krisztus ebben a szentségben arra segíti a házasulandókat, hogy házaséletüket a hit és szeretet gyakorlati megvalósításaként éljék. ,,Holtomiglan, holtodiglan'' hűséget esküdni egymásnak és ezt az esküt örömmel megtartani csak akkor lehet, ha az esküvőnél maga Isten a tanú, aki a benne bízó hitvestársakat soha el nem hagyja, hanem kegyelmének erejével segíti. Így lesz egymás iránti szeretetük annak a szeretetnek mása, amellyel Krisztus szereti Egyházát (Efezusiaknak 5,25‑‑33).

A házasság szentségét a vőlegény és a menyasszony szolgáltatja ki egymásnak: kettőjük ,,igen''‑je az a jelképes cselekmény, amellyel Krisztus kegyelmét közvetítik egymásnak, hogy ezentúl a krisztusi szeretetet az egymás iránti és gyermekeik iránti szeretet formájában éljék meg. Közös hiten és mindennapos közös imán alapszik az ilyen házasélet. Áldozatos ez az élet, de boldog, mert forrása feltétlen bizalom Isten és egymás iránt. A család az Egyház eleven sejtje, legkisebb, de legfontosabb egysége.

